سوارا بھاسکر

سُوَارا بھاسکر (ولادت: 9 اپریل 1988ء ) ایک بھارتی فلمی اداکارہ ہے۔ اس نے زیادہ تر بالی‌وڈ فلموں میں کام کیا۔ اپنی بہترین اداکاری کی بدولت اسے دو مرتبہ اسکرین اعزازات سے نوازا اور تین مرتبہ فلم فیئر اعزاز کے لیے نامزد بھی کیا گیا۔

سوارا جو ایک نیول آفیسر چترپو ادے بھاسکر کی بیٹی ہے، دہلی میں پلی بڑھی۔ دہلی یونیورسٹی سے انگریزی میں بی اے ڈِگری حاصل کرنے کے بعد جواہر لال نہرو یونیورسٹی میں ایم اے سماجیات کے لیے داخلہ لیا۔

سوارا نے 2009ء میں اپنی شروعاتی فلم مدھولال کیپ واکنگ میں معاون کردار ادا کیا۔ 2011ء میں فلم تنو ویڈز منو میں معاون کردار نبھایا، جس میں اس کی اداکاری وسیع پیمانے پر اعتراف کی گئی۔ اس فلم میں اس کی کارکردگی کو فلم تنقید نگاروں کی طرف سے سراہا گیا اور فلم فیئر اعزاز برائے بہترین معاون اداکارہ کے لیے نامزد کیا گیا۔ 2013ء کی رومانی فلم رانجھنا میں جسے فلمی ناقدین نے خراجِ تحسین پیش کیا، اس کی اداکاری کو بہت سراہا گیا۔ اس فلم کی اداکاری کے تعلق سے اسے دوسری مرتبہ فلم فیئر اعزاز برائے بہترین معاون اداکارہ کے لیے نامزد کیا گیا۔http://indianexpress.com/article/entertainment/bollywood/swara-bhaskar-says-women-should-be-angry-and-shameless-for-their-own-good-4730321/ تنو ویڈز منو ریٹرنز کی اداکاری کو بھی بڑی تعریفیں ملیں، اس کے بعد فلم پریم رتن دھن پایو میں کردار نبھایا۔ یہ دونوں فلمیں 2015ء میں سب سے زیادہ آمدنی حاصل کرنے والی فلمیں ہیں۔ 2016ء کی فلم نل بٹے سناٹا اور 2017ء کی فلم انارکلی آف آراہ کو بھی نگاہِ تحسین سے دیکھا گیا جن میں اس نے بطور ستارہ اہم کردار نبھایا ہے۔ اسے اول الذکر کے لیے اسکرین تنقیدی اعزاز برائے بہترین اداکارہ سے نوازا گیا اور آخر الذکر کو فلم فیئر اعزاز ناقدین برائے بہترین اداکارہ نامزد کیا گیا۔https://www.filmfare.com/awards/filmfare-awards-2018/nominations/critics-best-actor-female/swara-bhaskar

 ابتدائی زندگی اور تعلیم 
سوارا 9 اپریل 1988ء کو بھارت کے دہلی میں ایک نیول آفیسر اور بہاری پروفیسر کے ہاں ہوئیں۔ اس کا والد چترپو ادے بھاسکر تیلگو نیول آفیسر تھے اور اس کی والدہ جواہر لال نہرو یونیورسٹی میں پروفیسر تھی۔ ان کی نانی کا تعلق وارانسی سے تھا۔ سوارا نے دہلی ہی میں پرورش پائی۔ اور سردار پٹیل ودیالیا سے اسکولی تعلیم پائی۔ اس کے بعد دہلی یونیورسٹی کے مرانڈا ہاؤس سے بی اے انگریزی کی تعلیم حاصل کی جہاں ایک دوسری اداکارہ منیشا لامبا ان کی ہم جماعت تھیں۔ اس کے بعد انھوں نے جواہر لال نہرو یونیورسٹی سے سماجیات میں ایم اے حاصل کی۔

 پیشہ وارانہ زندگی 
سوارا بھاسکر فلموں میں اداکاری شروع کرنے سے پہلے دہلی میں این کے شرما کے "ایکٹ ون" تھیٹر گروپ سے وابستہ تھیں۔. وہ 2008ء میں ممبئی منتقل ہوئیں۔

 پروڈیوسر 
سوارا بھاسکر نے 25 جنوری 2019ء کو اپنے بھائی ایشان بھاسکر کے ساتھ اپنے پروڈکشن ہاؤس، کہانی والے کی بنیاد رکھی۔

 فلموں کی فہرست 
+کلید  فلمیں جو اب تک منظرِ عام پر نہیں آئیں
 سال  عنوان  کردار  دیگر معلومات 2009  مدھولال کیپ واکنگ  سدھا ایم ڈیوبے  2010  گزارش  رادھیکا تلوار  دا انٹائٹلڈ کارتک کرشنن پروجیکٹ  سوارا بھاسکر / مایا  2011  تنو ویڈز منو  پائل سنہا سنگھ  چلر پارٹی  باٹل آور اینکر  2013  لزن۔.۔ امایا  امایا کرشنا مورتی  اورنگزیب  سُمن  رانجھنا  بندیا  سب کی بجے گی بینڈ  جیا  2014  مچھلی جل کی رانی ہے  عائشہ سکسینہ  2015  تنو ویڈز منو ریٹرنز  پائل سنہا سنگھ  پریم رتن دھن پایو  راجکماری چندریکا  ایکس:پاسٹ از پریسینٹ  آنٹی  2016  نِل بٹے سناٹا   چندا سہائے  2017  انارکلی آف آراہ   انارکلی  2018  ویرے دی ویڈنگساکشی سونی2019شیر قورمہ  اعلان ہنوز باقی

 ٹیلی ویژن 
 سال پروگرام رول چینل دیگر معلومات حوالہ جات2014سمودھان: دا میکنگ آف دا کانسٹیٹی ٹیوشن آف انڈیا پیش کارراجیہ سبھا ٹی وی2015–2017رنگولی میزبان/پیشکارڈی ڈی نیشنل 2016–2017 اٹ از ناٹ دیٹ سمپل میرہ ووٹ ویب سیریز
 اعزازات 
 سال فلم اعزاز زمرہ نتیجہ 2012 تنو ویڈز منو فلم فیئر اعزاز بہترین معاون اداکارہ  زی فلمی ایوارڈ بہترین معاون اداکارہ  انٹرنیشنل انڈین فلم اکیڈمی ایوارڈز بہترین معاون اداکارہ  اسکرین ایوارڈ بہترین معاون اداکارہ 2014 رانجھنا فلم فیئر اعزاز بہترین معاون اداکارہ  انٹرنیشنل انڈین فلم اکیڈمی ایوارڈز بہترین معاون اداکارہ  اسکرین ایوارڈز بہترین معاون اداکارہ  زی فلمی اعزاز بہترین معاون اداکارہ  2016 نل بٹے سناٹا سلک روڈ انٹرنیشنل فلم فیسٹیول بہترین اداکارہ  اسکرین ایوارڈز بہترین اداکارہ - تنقیدی  فلمز آف انڈیا آن لائن ایوارڈز بہترین اداکارہ - اہم کردار 2018انارکلی آف آراہفلم فیئر اعزازاتبہترین اداکارہ (تنقیدی)فلمز آف انڈیا آن لائن ایوارڈزبہترین اداکارہ - اہم کردار

 مزید دیکھیے 
 بھارتی فلمی اداکارا ؤں کی فہرست
 بھارتی سنیما

 حوالہ جات 

 بیرونی روابط 




زمرہ:1988ء کی پیدائشیں
زمرہ:اکیسویں صدی کی بھارتی اداکارائیں
زمرہ:بقید حیات شخصیات
زمرہ:بھارتی اسٹیج اداکارائیں
زمرہ:بھارتی فلمی اداکارائیں
زمرہ:جواہر لعل نہر یونیورسٹی کے فضلا
زمرہ:دہلی کی اداکارائیں
زمرہ:شہریت ترمیمی قانون احتجاج میں شامل لوگ
زمرہ:فاضل جامعہ دہلی
زمرہ:فوجیوں کے بچے
زمرہ:ہندی سنیما کی اداکارائیں
زمرہ:عمر کے تنازعات
زمرہ:دہلی کی شخصیات